পাকিস্তানে সন্ত্রাসবিরোধী অভিযানে দুই সেনাসহ নিহত ৭
পাকিস্তানের খাইবার পাখতুনখাওয়া প্রদেশে সন্ত্রাসবিরোধী অভিযানে গোলাগুলিতে দুই সেনা নিহত হয়েছেন। এ ছাড়া সন্ত্রাসী আস্তানায় অভিযানের সময় ৫ জন সন্ত্রাসী নিহত হয়েছে। খবর পাকিস্তানের প্রভাবশালী গণমাধ্যম ডন অনলাইনের।







বৃহস্পতিবার উত্তর ওয়াজিরিস্তানের দত্তখেলে সন্ত্রাসীদের আস্তানায় গোয়েন্দাভিত্তিক অভিযান (আইবিও) পরিচালনার সময় তারা নিহত হন বলে আন্তঃবাহিনী জনসংযোগ দফতরের (আইএসপিআর) এক বিবৃতিতে জানানো হয়েছে। বিবৃতিতে আরও যোগ করা হয়, দুই পক্ষের গোলাগুলিতে ৫ সন্ত্রাসী নিহত হয়েছে। 




নিহত দুই সেনা সদস্যের পরিচয় নিশ্চিত করেছে আইএসপিআর। তারা হলেন, সিপাহী মোহাম্মদ শামিম ও আসাদ খান। 
এর আগে ২০১৯ সালের ৫ ডিসেম্বর উত্তর ওয়াজিরিস্তানের চারখেল গ্রামে এমন অভিযান পরিচালনার সময় দুই নিরাপত্তা বাহিনীর সদস্য নিহত হয়েছিলেন। আইএসপিআরের বিবৃতিতে বলা হয়, ওই সময় গোপন সন্ত্রাসী আস্তানার খবর পেয়ে অভিযান পরিচালনা করা হয়েছিল। সেই অভিযানে দুই সন্ত্রাসী নিহত হয়েছিল। এতে বলা হয়, সে সময় নিহত হওয়া দুই সেনা সদস্য হলেন- হাবিলদার শের জামান ও সিপাহী মোহাম্মদ জাওয়াদ।

পাকিস্তানের খাইবার পাখতুনখাওয়া প্রদেশে সন্ত্রাসবিরোধী অভিযানে গোলাগুলিতে দুই সেনা নিহত হয়েছেন। এ ছাড়া সন্ত্রাসী আস্তানায় অভিযানের সময় ৫ জন সন্ত্রাসী নিহত হয়েছে। খবর পাকিস্তানের প্রভাবশালী গণমাধ্যম ডন অনলাইনের।